གོང་གསལ་མཛོད་འཛིན་གྲྭ་གཉིས་ལ་འཛིན་གྲྭའི་མིང་བཏགས་ཙམ་ལས།དགེ་བཤེས་ཀྱི་མཚན་གནས་མ་བཞེས་བར་འཛིན་གྲྭ་དེ་གཉིས་ཀྱི་ནང་དུ་རྒྱུན་སྡོད་དགོས་སྟབས།མཛོད་ཀྱི་འཛིན་གྲྭར་དབུ་ཕར་སོ་སོའི་སྐབས་ཀྱི་འཛིན་གྲྭ་གཞན་དག་དང་མཚུངས་པར་འཛིན་གྲྭ་ཟུར་དུ་མེད་ཀྱང༌།དབུ་མ་བདག་འགོག་འཛིན་གྲྭ་ནས་རྣམ་འགྲེལ་ལེའུ་དང་པོ་དང་གཉིས་པ་གཉིས་ཆ་ཚང་རྫོགས་ཀྱི་ཡོད་སྐབས།འདུལ་བ་ལྔ་ཕྲུགས་འཛིན་གྲྭ་དང༌།སྤང་ལྟུང་འཛིན་གྲྭ།ཞི་བ་སྤྱིར་བསྟན་འཛིན་གྲྭ།ལས་གཞི་འཛིན་གྲྭ་སོགས་ཀྱི་སྐབས་ཐོག་སོ་སོའི་ལོ་རེའི་ཚད་མའི་འཇང་དགུན་གྱི་དུས་ཡུན་སྤྱད་དེ་མཛོད་ཀྱི་གཞུང་ཚན་ཁག་ལ་སློབ་རྩོད་དུས་གཅིག་ཏུ་སྤེལ་གྱིན་ཡོད།